अब सोसायटी के लिए सर्विस को तैयार हैं स्टूडेंट्स
हमारा मकसद एजुकेशन को हर वर्ग तक पहुंचाना
कन्वोकेशनहर स्टूडेंट की जिंदगी का अहम हिस्सा होता है, जो उन्हें जीवन के अगले पड़ाव की ओर लेकर जाता है। इस पड़ाव के बाद हमारी ड्यूटी समाज और सोसायटी के प्रति शुरू हो जाती है। अपने परिवार और समाज दोनों के विकास के लिए काम करें। यह बातें पंजाब टेक्निकल यूनिवर्सिटी के डायरेक्टर कॉलेज डेवलेपमेंट, डॉ. बलकार सिंह ने कहीं। उन्होंने कहा कि अब उनका फर्ज है कि अपनी ड्यूटी निभाएं। होटल मैनेजमेंट, आईटी और बिजनेस मैनेजमेंट के स्टूडेंट्स को डिग्री दी गई। होटल मैनेजमेंट की अंशुल जैन को गोल्ड मैडल से नवाजा गया। पीआर हैड पीटीयू रजनीश शर्मा ने कहा कि शिक्षा के बिना आगे नहीं बढ़ा जा सकता है। डायरेक्टर डॉ. शैलेश त्रिपाठी ने कॉलेज की सालाना रिपोर्ट पेश की। ट्रस्ट के फाइनांस सचिव डॉ. चंद्र बौरी, ट्रस्टी संदीप जैन, शैली बौरी, राधना बौरी, प्रिंसीपल दीपक पॉल, डायरेक्टर शैलेश त्रिपाठी, डॉ. अरजिंदर सिंह, डायरेक्टर पीआर राजीव शर्मा, प्रिया शर्मा, प्रैटी भल्ला मौजूद थे।
बौरी मेमोरियल एजुकेशनल एंड मेडिकल ट्रस्ट के सचिव डॉ. अनूप बौरी ने कहा कि हम एजुकेशन को हर बच्चे और वर्ग तक पहुंचने के लिए काम कर रहे हैं। हम इस मिशन में सफल भी हो रहे हैं। पहली कन्वोकेशन हमारे लिए गर्व की बात है। हमारा मकसद है कि स्टूडेंट्स पढ़ें और जीवन में आगे बढ़ें। यह सिर्फ उनके लिए नहीं बल्कि इंस्टीट्यूशन, टीचर्स और उनके पेरेंट्स के लिए भी सम्मान की बात है। हमारी कोशिश है कि स्टूडेंट्स का ओवरऑल विकास हो, क्योंकि उनको दुनिया के साथ कंधे से कंधा मिलाकर चलना है और सफलता के लिए हमेशा आत्मविश्वास की जरूरत होती है। अकेडमिक एजुकेशन देने के अलावा हमारी कोशिश होती है कि हम स्टूडेंट्स को प्रेक्टिकल नॉलेज भी दें।
होटल मैनेजमेंट, आईटी और बिजनेस मैनेजमेंट के 120 स्टूडेंट्स को डिग्री मिली। -भास्कर
hin_Deva hin_Deva hin_Deva hin_Deva bho_Deva